Հայկական թաղի ստորին մասը առաջինն էր դատարկվել և երբ բարձր քաղաքի տեղահանվողները անցնում էին թաղի ստորին մասով, նրանք տեսան, թե ինչպես էին գյուղացիները, չքավորներն ու նույնիսկ ոստիկանները տենդագին թալանում լքված տները։ Մարոն մտածեց, որ նույն ճակատագրին էր արժանանալու իր սեփական տունը և որ դռներին ու լուսամուտներին ամրացված տախտակները ոչինչ չէին փոխելու։ Ինչ վերաբերում է խանութներին, ապա դրանք կանոնավոր կերպով էին թալանվում, զինվորները սպաների ղեկավարությամբ ապրանքը բարձում էին արաբաների մեջ։